《寄径山书记悟上人》
宋代·蒲寿宬

人间传妙语，尘外更深藏。
寝食因吟废，形骸欲坐忘。
瘦林秋见鹤，断磬夜闻螀。
出定生幽思，窗虚月在廊。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。